ΓΡΑΠΤΗ ΕΡΩΤΗΣΗ E-1461/03

υποβολή: Brbara Dhrkop Dhrkop (PSE) προς την Επιτροπή

(29 Απριλίου 2003)

Θέμα: Το Ευρωπαϊκό Κοινωνικό Ταμείο και η διαπολιτισμική εκπαίδευση

Στο ψήφισμά του, της 21.1.1993, σχετικά με την πολιτιστική ποικιλομορφία και τα προβλήματα όσον αφορά τη σχολική εκπαίδευση των τέκνων των μεταναστών στην Ευρωπαϊκή Κοινότητα(1), το Ευρωπαϊκό Κοινοβούλιο ζητούσε από την Επιτροπή ναποβάλει, εντός ενός έτους, λεπτομερή έκθεση σχετικά με τη συμβολή του Ευρωπαϊκού Κοινωνικού Ταμείου στη διδασκαλία της μητρικής γλώσσας (της χώρας καταγωγής) στα τέκνα των μεταναστών.

Στην απάντηση της Επιτροπής προς γραπτή ερώτησή μου (815/95(2)) σχετικά με τη διδασκαλία της μητρικής γλώσσας των τέκνων των μεταναστών το 1995, η Επιτροπή δήλωνε ότι είχε δεσμευθεί να προβεί σε αυστηρή αξιολόγηση του συνόλου των δραστηριοτήτων που είχαν συγχρηματοδοτηθεί από το ΕΚΤ για την περίοδο 1994-1999.

Πραγματοποίησε η Επιτροπή αυτή την αξιολόγηση· Αν ναι, θα μπορούσε να μας κοινοποιήσει τα συμπεράσματά της·

Θα μπορούσε η Επιτροπή, σε κάθε περίπτωση, να αναφέρει τον αριθμό των σχεδίων που συγχρηματοδότησε το ΕΚΤ με αντικείμενο τη διαπολιτισμική εκπαίδευση (είτε πρόκειται για τη διδασκαλία της μητρικής γλώσσας, είτε για εκείνη της γλώσσας της χώραςποδοχής κ.λπ.), καθώς και τις πιστώσεις που χορηγήθηκαν, αναλυτικά κατά χώρα, για την περίοδο 1994-1999·

(1) ΕΕ C 42 της 15.2.1993, σελ. 187.

(2) ΕΕ C 190 της 24.7.1995, σελ. 28.

Απάντηση της κ. Διαμαντοπούλου εξ ονόματος της Επιτροπής

(13 Ιουνίου 2003)

Σύμφωνα με τον κανονισμό (ΕΚ) αριθ. 1784/1999 του Ευρωπαϊκού Κοινοβουλίου και του Συμβουλίου της 12ης Ιουλίου 1999 σχετικά με το Ευρωπαϊκό Κοινωνικό Ταμείο(1), το Ευρωπαϊκό Κοινωνικό Ταμείο (ΕΚΤ) παρεμβαίνει σε πέντε τομείς πολιτικών: ενεργητικές πολιτικές για την αγορά εργασίας, ίσες ευκαιρίες, δια βίου μάθηση, προσαρμοστικότητα και ισότητα μεταξύ των δύο φύλων. Ανάλογα με την κατάσταση της αγοράς εργασίας και τις ανάγκες των ικανοτήτων του εργατικού τους δυναμικού, τα κράτη μέλη αποφασίζουν ποιες προτεραιότητες επιθυμούν να χρηματοδοτήσουν σε αυτούς τους τομείς πολιτικών.

Η επιδεξιότητα στις ξένες γλώσσες είναι σημαντικό στοιχείο για τη διευκόλυνση της ενσωμάτωσης των μεταναστών στην αγορά εργασίας και μπορεί να συγχρηματοδοτηθεί από το ΕΚΤ. Το ΕΚΤ μπορεί να στηρίξει δραστηριότητες σχετικές με την εκπαίδευση και τη φροντίδα των παιδιών για να διευκολυνθεί η ενσωμάτωση ή η επανένταξη των γονέων, ειδικά των γυναικών, στην αγορά εργασίας. Εντούτοις, η διαπολιτισμική εκπαίδευση των τέκνων των μεταναστών (από την άποψη της διδασκαλίας των τέκνων των μεταναστών στη μητρική τους γλώσσα ή στη γλώσσα της χώραςποδοχής) δεν αποτελεί προτεραιότητα του ΕΚΤπό αυτήν τη μορφή.

Η Επιτροπή βρίσκεται προς στιγμή στη διαδικασία ανάληψης μιας γενικής εκ τωνστέρων αξιολόγησης των κύριων παρεμβάσεων του ΕΚΤ στην περίοδο προγραμματισμού 1994-1999. Αυτή η αξιολόγηση θα ολοκληρωθεί το φθινόπωρο του 2003 και θαποβληθεί απευθείας στην αξιότιμη βουλευτή.

Αξιολογήσεις πραγματοποιήθηκαν επίσης για την προηγούμενη κοινοτική πρωτοβουλία Προσαρμογή και Απασχόληση, που περιλάμβανε την ενσωμάτωση στην αγορά εργασίας κοινωνικά αποκλειόμενων ατόμων, συμπεριλαμβανομένων των μεταναστών (ειδικότερα η πτυχή Integra). Η Επιτροπή αποστέλνει τις αξιολογήσεις αυτές απευθείας στην αξιότιμη βουλευτή και στη Γραμματεία του Κοινοβουλίου.

Καθώς τα κράτη μέλη είναι αρμόδια για την εκτέλεση και τη διαχείριση των κεφαλαίων σύμφωνα με τις διατάξεις των κανονισμών των διαρθρωτικών ταμείων, η Επιτροπή δεν διαθέτει λεπτομερή στοιχεία σχετικά με τον αριθμό των σχεδίων που άπτονται του ΕΚΤ για συγκεκριμένες δραστηριότητες, όπως η διαπολιτισμική εκπαίδευση, και τις πιστώσεις που διατίθενται σε αυτές.

(1) ΕΕ L 213 της 13.8.1999.